ზემო სარაბუკი

ზემო სარაბუკი — სოფელი საქართველოში, ერედვის მუნიციპალიტეტის ვანათის თემში. 

მდებარეობს მდინარე პატარა ლიახვის  მარჯვენა მხარეს, ზღვის დონიდან  1160 მ-ზე, ერდვიდან 6 კმ-ში, ცხინვალიდან 11 კმ-ში.

 ისტორია 
ზემო სარაბუკი ისტორიული სოფლის სარაბუკის ნაწილია. სარაბუკი იხსენიება იოანე ბატონიშვილის „ქართლ-კახეთის აღწერაში“ (XVIII საუკუნის მიწურული) ქსნის საერისთავოს სოფლებს შორის.ბაგრატიონი იოანე, ქართლ-კახეთის აღწერა (ტექსტი გამოსაცემად მოამზადეს თინა ენუქიძემ და გურამ ბედოშვილმა), თბ, 1986. — გვ. 42. 

საბჭოთა პერიოდში, 1922–1990 წლებში ზემო სარაბუკი შეიყვანეს სამხრეთ ოსეთის ავტონომიური ოლქის ცხინვალის რაიონში. 1989 წლის აღწერით იყო 136 მცხოვრები, ძირითადად ოსები. ოლქის გაუქმების შემდეგ, ზემო სარაბუკი ოფიციალურად შედიოდა გორის რაიონში, 2006 წლიდან — ერედვის მუნიციპალიტეტში. საქართველოს იურისდიქცია სოფელზე არ ვრცელდებოდა. 2008 წლის აგვისტოს რუსეთ-საქართველოს ომის წინა პერიოდში და პირველ დღეებში საქართველოს და ოს სეპარატისტთა ძალებს მიმდინარეობდა ინტენსიური ბრძოლები სარაბუკის სიმაღლეებისთვის, საიდანაც სეპარატისტები პატარა ლიახვის ხეობის ქართულ სოფლებს ბომბავდნენ.

}

ლიტერატურა

სქოლიო

კატეგორია:ერედვის მუნიციპალიტეტის სოფლები